rejauldu/bengali-wikipedia huggingface dataset:
থাম্ব|শিশু ভোলানাথ-রবীন্দ্রনাথ ঠাকুর শিশু ভোলানাথ হল রবীন্দ্রনাথ ঠাকুর কর্ত্তৃক বাংলা ভাষায় রচিত একটি বিখ্যাত শিশুতোষ  কাব্যগ্রন্থ।বাংলা সাহিত্যের ইতিবৃত্ত, ড. দুুলাল চক্রবর্তী, জুলাই - ২০০৭, বাণী বিতান।   এটি ১৯২২ সালে প্রকাশিত হয়। এটি রবীন্দ্রনাথের কাব্য রচনার "বলাকা পর্ব"-এর অন্তর্গত একটি উল্লেখযোগ্য সৃষ্টি।   মূল বিষয়বস্তু  "শিশু ভোলানাথ" কাব্যে  শিশুর ইচ্ছা, কল্পনা ও সাহসিকতার পরিচয় পাওয়া যায়। ছন্দোবদ্ধ কবিতাগুলিতে মহান আদর্শের কথা বর্ণিত হয়েছে। বেশিরভাগ কবিতা একজন নীরব মাকে উদ্দেশ্য করে  লিখিত। প্রাকৃতিক বস্তুসমূহও এতে স্থান পায়।  এতে থাকা কবিতাগুলি হল:   অন্য মা  ইচ্ছামতী  খেলা-ভোলা  ঘুমের তত্ত্ব  জ্যোতিষী  তালগাছ  দুই আমি  দুয়োরানী  দূর  দুষ্টু  পথহারা  পুতুল ভাঙা  বাউল  বাণীবিনিময়  বুড়ি  বৃষ্টি রৌদ্র  মনে পড়া  মর্তবাসী  মুর্খু  রবিবার  রাজমিস্ত্রি  রাজা ও রানী  শিশু ভোলানাথ  শিশুর জীবন  সংশয়ী  সময়হারা  সাত-সমুদ্র-পারে   তথ্যসূত্র    বহিঃসংযোগ         rabindra-rachanabali.nltr.org  বিষয়শ্রেণী:১৯২২-এর_বই বিষয়শ্রেণী:রবীন্দ্রনাথ_ঠাকুরের_কাব্যগ্রন্থ
সংযোগ=https://en.wikipedia.org/wiki/File:HP_A0_Plotter_7585B.jpg|থাম্ব|হিউলেট-প্যাকার্ড কোম্পানির এ০ প্লটার প্লটার এক ধরনের প্রিন্টার। স্থপতি, প্রকৌশলী এবং অন্যান্য ধরনের নকশাবিদ এবং যারা মানচিত্র তৈরি করেন তাদের সূক্ষ্মাতিসূক্ষ্ম রেখার সুস্পষ্ট ও সঠিক ব্যবহারের জন্য প্লটার ব্যবহার করা হয়। প্লটারে অনেক চওড়া কাগজে প্রিন্ট করা যায়, যা মানচিত্র এবং বিভিন্ন প্রকার নকশার জন্য অপরিহার্য। প্লটার রেজোলিউশনের উপর নির্ভর করে ইলেক্ট্রোস্ট্যাটিক প্লটটারগুলি ৬ থেকে ৩২ মিমি/সে গতিতে প্রিন্ট করতে পারে। CAD/CAM Principles and application P. N. RAO   তথ্যসূত্র   বিষয়শ্রেণী:মার্কিন উদ্ভাবন বিষয়শ্রেণী:প্লটার
চৌশ বা চাউস হল ভারতের দাক্ষিণাত্য অঞ্চলে বিদ্যমান হাধরামি আরবMediaeval Deccan History, eds Kulkarni, M A Naeem and de Souza, Popular Prakashan, Bombay, 1996, pg 63, https://books.google.com/books?id=O_WNqSH4ByQC&lpg=PA52&pg=PA63#v=onepage&q&f=false মুসলিম সম্প্রদায়।Omar Khalidi, The Arabs of Hadramawt in Hyderabad in Mediaeval Deccan History, eds Kulkarni, Naeem and de Souza, Popular Prakashan, Bombay, 1996, pg 63 চৌশ আরবি শব্দ জয়শ এর একটি ভারতীয় সংস্করণ, যার অর্থ সেনাবাহিনী। নিজামের সেনাবাহিনী বা নাজমে জমিয়ত (অনিয়মিত সেনাবাহিনী) যাই হোক না কেন, বেশিরভাগ আরবকে হায়দ্রাবাদ সেনাবাহিনীতে মোটামুটিভাবে নেওয়া হয়েছিল। এভাবেই চৌশের উদ্ভব ঘটে।  প্রাক্তন হায়দ্রাবাদ রাজ্যে নিজামদের সামরিক লোক ও দেহরক্ষী হিসাবে কাজ করার জন্য চৌশ বা চাউসদের ইয়েমেন থেকে নিয়ে আসা হয়েছিল। কথিত আছে যে, বিশেষ করে যখন তার পরিবারের নিরাপত্তার কথা আসে, তখন সপ্তম নিজামের এই আরব দেহরক্ষীদের উপর নিরঙ্কুশ আস্থা ছিল।A home for the Chaush community, The Hindu, 25 Sep 2011 তারা হায়দ্রাবাদ শহরের বারকাস ও ঔরঙ্গাবাদের আশেপাশে বেশি রয়েছে। চৌশরা প্রাক্তন হায়দ্রাবাদ রাজ্য (দাক্ষিণাত্য) জুড়ে বিশেষত আদিলাবাদ, নিজামাবাদ, করিমনগর, আসিফাবাদ, কাগজনগর, পারভানি ও বালহার্শায় বিস্তৃত। অনেক চৌশ পরবর্তীতে ভারতের অন্যান্য অংশে ও সারা বিশ্বে হায়দ্রাবাদি অভিবাসনের অংশ হিসেবে, বিশেষ করে পাকিস্তানে ও পারস্য উপসাগরের আরব রাজ্যে বসতি স্থাপন করে।  হাধরামাউতের কুয়েতি ও কাথিরি উভয় রাজ্যের প্রতিষ্ঠাতারা এর আগে হায়দ্রাবাদে জেমাদার হিসেবে কাজ করেছেন।Boxberger, Linda. On the Edge of Empire: Hadhramawt, Emigration, and the Indian Ocean, 1880s-1930s. 2002. State University of New York Press   বেশিরভাগ আরব (চৌশ) এখনও তাদের ঐতিহ্যগত লুঙ্গি ও ঘুটরা নামক হেডগিয়ার পরিধান করে গর্ব করে। স্থানীয়রা তাদের উপজাতি বলে চিহ্নিত করে।  ভারতে চৌশের সবচেয়ে পরিচিত সাংস্কৃতিক অবদানের মধ্যে রয়েছে মারফা সঙ্গীত ও নৃত্য, এবং হায়দ্রাবাদি হালিম, উভয়ই হায়দ্রাবাদি মুসলিম জনগণের কাছে সাংস্কৃতিকভাবে গুরুত্বপূর্ণ ও প্রায় সব বিয়ের অনুষ্ঠানে দেখা যায়। তথ্যসূত্র   বিষয়শ্রেণী:কর্ণাটকের সামাজিক গোষ্ঠী বিষয়শ্রেণী:মুহাজির সম্প্রদায় বিষয়শ্রেণী:ভারতের জাতিগোষ্ঠী বিষয়শ্রেণী:আরব গোষ্ঠী বিষয়শ্রেণী:ইয়েমেনি বংশোদ্ভূত ভারতীয় ব্যক্তি
মুসলিম ইউনাইটেড লিবারেশন টাইগার্স অব আসাম (মাল্টা) একটি ইসলামপন্থী সংগঠন যা ১৯৯৬ সালের দিকে পূর্ব ভারতের আসাম রাজ্যে অসমীয়া আদিবাসী মুসলমানদের দ্বারা প্রতিষ্ঠিত হয়েছিল। দক্ষিণ এশিয়া পোর্টাল এসএটিপি.অর্গ এটিকে সমস্ত মুসলিম ইউনাইটেড লিবারেশন ফোরাম অব আসামের (আমুলফা) অংশ হিসাবে বর্ণনা করেছে এবং মুসলিম ইউনাইটেড লিবারেশন ফ্রন্ট অব আসাম (মুলফা) আমুলফার ছত্রচ্ছায়ায় সহযোগী সংস্থা।   ইতিহাস  ভারতীয় কর্তৃপক্ষের মতে, সংগঠনটি আসাম জুড়ে মূলত ধুবরি জেলায়, তবে নাগাঁও, মরিগাঁও এবং দারাং জেলায়ও সন্ত্রাসবাদী অভিযান ও অপরাধমূলক কর্মকাণ্ডের সাথে জড়িত। এটি অবৈধভাবে অস্ত্র বিক্রি করে এবং এর ক্রিয়াকলাপগুলির জন্য অর্থ ব্যয় করতে অপহরণ এবং চাঁদাবাজি চালায়।  টাইগার্স অব আসাম অন্যান্য উগ্রবাদী সংগঠনের সাথে একত্রে কাজ করে যেমন ২০ এপ্রিল ২০০৯ লোকরার কাছে ভারতীয় পুলিশের বিরুদ্ধে বন্দুক যুদ্ধ হয়েছিল, যেখানে ভারতীয় রেড হর্নস বিভাগ ন্যাশনাল ডেমোক্রেটিক ফ্রন্ট অব বোড়োল্যান্ডের (এনডিএফবি) তিনজন মাল্টা সদস্য বাউল আলী ও ইউনিস আলীকে হত্যা করেছিল।  এটি নাগাল্যান্ডের মাওবাদী জাতীয় সমাজতান্ত্রিক কাউন্সিল- ইস্ক মুইভা (এনএসসিএম-আইএম) সাথে সহযোগিতা করার জন্য এসএটিপি.ও.আর দ্বারা জোর দিচ্ছে।   সন্দেহ  অক্টোবর ২০১৮ সালে নাগরিকপঞ্জির নবায়ন ও নাগরিকত্ব (সংশোধনী) বিল নিয়ে চাপা উত্তেজনা আর সন্দেহ বিরাজ করেছে। এ বিলের বিরুদ্ধে আসামের বিভিন্ন অঞ্চলে প্রতিবাদ, বিক্ষোভ শুরু হয়। আসামে বাঙালি সংখ্যাগরিষ্ঠ বরাক উপত্যকার একাধিক শহর ছাড়াও গুয়াহাটি ও তিনসুকিয়ায় বিক্ষোভে যুক্ত হয়। পশ্চিমবঙ্গেও প্রতিবাদে রাস্তায় নামে তৃণমূল কংগ্রেস, জাতীয় কংগ্রেস, বিজেপি ও বাম দল। ঘটনায় সন্দেহের তীর উগ্রবাদী সংগঠন ইউনাইটেড লিবারেশন ফ্রন্ট অফ আসাম বা উলফা-র দিকে নেয়া হয়। এ বিষয়টি নভেম্বর  ‘আলোচনাপন্থি' উলফা নেতা মৃণাল হাজরিকা ও উলফা (স্বাধীন)-এর প্রধান পরেশ বড়ুয়া আসামে বাঙালি নিধনের ডাক দেন।  ১৩ই অক্টোবর ২০১৮ সালে গুয়াহাটির সুক্লেশ্বর ঘাটে একটি বিস্ফোরণে চারজন আহত হন। উলফা (স্বাধীন) পরে বিস্ফোরণের দায় স্বীকার করে বলে যে, এই বিস্ফোরণ ‘আসামের স্বার্থবিরোধী' হিন্দু বাঙালি গোষ্ঠীগুলির জন্য একটি সতর্কবার্তা দেয় এবং সন্দেহের তীর লিবারেশন টাইগার্স অব আসামের দিকে সন্দেহের তীর ধরা হয়।   তথ্যসূত্র    বহিঃসংযোগ   বিষয়শ্রেণী:আসামে সন্ত্রাস বিষয়শ্রেণী:ভারতে ইসলামি সন্ত্রাস বিষয়শ্রেণী:ভারতের জিহাদি দল বিষয়শ্রেণী:সালাফি জিহাদি দল বিষয়শ্রেণী:সুন্নি ইসলামপন্থী দল
জেমস গ্রেগরি (নভেম্বর, ১৬৩৮ - অক্টোবর, ১৬৭৫) একজন স্কটীয় জ্যোতির্বিজ্ঞানী এবং গণিতবিদ। তিনি প্রতিফলক দূরবীক্ষণ যন্ত্র উদ্ভাবন করেন। ১৬৬৮ সালে তিনি ক্যালকুলাসের মৌলিক উপপাদ্য প্রমাণ এবং প্রকাশ করেন।Gregory, James (1668)। Geometriae Pars Universalis. Museo Galileo: Patavii: typis heredum Pauli Frambotti।  জীবনী প্রাথমিক জীবন জেমস ১৬৩৮ সালের নভেম্বর মাসে এবার্ডিনশায়ারের ড্রুমোকে জন্মগ্রহণ করেন। তার পিতা জন গ্রেগরি ছিলেন স্কটল্যান্ড মিনিস্টারের চার্চের এপিস্কোপালিয়ান, এবং মাতা জ্যানেট অ্যান্ডারসন (১৬০০-১৬৬৮)। তিনি শৈশবে তার মায়ের কাছে পাঠ গ্রহণ করেন। তার জ্যামিতি বিষয়ে আগ্রহ দেখে তার মাতা তাকে তার চাচা আলেকজান্ডার অ্যান্ডারসনের (১৫৮২-১৬১৯) কাছে পাঠান। জেমসের পিতা ১৬৫১ সালে মারা যাওয়ার পর তার বড় ভাই ডেভিড তার পড়াশুনার দায়িত্ব নেন। তিনি এবার্ডিন গ্রামার স্কুলে ভর্তি হন এবং পরে মারিশাল কলেজ থেকে ১৬৫৭ সালে পাস করেন।  ব্যক্তিগত জীবন জেমস গ্রেগরি চিত্রকর জর্জ জেমসন এর কন্যা এবং এলরিকের জন বার্নেটের বিধবা ম্যারির সাথে বিবাহ বন্ধনে আবদ্ধ হন। তাদের পুত্র জেমস কিংস কলেজ, এবার্ডিনের পদার্থ বিজ্ঞানের অধ্যাপক ছিলেন। জেমস গ্রেগরি নীতিশাস্ত্রবিদ জন গ্রেগরির দাদা, গণিতবিদ ডেভিড গ্রেগরির চাচা, এবং চিকিৎসক ও উদ্ভাবক ডেভিড গ্রেগরি তার ভাই।  মৃত্যু এডিনবরার গণিত বিভাগের প্রধান হওয়ার এক বছর পর জেমস গ্রেগরি একদিন তার ছাত্রদের বৃহস্পতি গ্রহের চাঁদসমূহ দেখানোর সময় স্ট্রোক করেন। কয়েকদিন পরে ১৬৭৫ সালের অক্টোবর মাসে ৩৬ বছর বয়সে মৃত্যুবরণ করেন।  তথ্যসূত্র  বিষয়শ্রেণী:১৬৩৮-এ জন্ম বিষয়শ্রেণী:১৬৭৫-এ মৃত্যু বিষয়শ্রেণী:স্কটীয় জ্যোতির্বিজ্ঞানী বিষয়শ্রেণী:স্কটীয় গণিতবিদ বিষয়শ্রেণী:এডিনবরা বিশ্ববিদ্যালয়ের শিক্ষক বিষয়শ্রেণী:রয়েল সোসাইটির সভ্য বিষয়শ্রেণী:পাদুয়া বিশ্ববিদ্যালয়ের প্রাক্তন শিক্ষার্থী বিষয়শ্রেণী:ব্রিটিশ বৈজ্ঞানিক যন্ত্র নির্মাতা
সমকামিতা (হোমোসেক্সুয়ালিটি) বা সমপ্রেমিতা বলতে সমলিঙ্গের ব্যক্তির প্রতি "রোমান্টিক আকর্ষণ, যৌন আকর্ষণ অথবা যৌন আচরণ"কে বোঝায়। যৌন অভিমুখিতা হিসেবে সমকামিতা বলতে বোঝায় মূলত সমলিঙ্গের ব্যক্তির প্রতি "আবেগীয়, রোমান্টিক ও/বা যৌন আকর্ষণের একটি স্থায়ী কাঠামোবিন্যাস"। এই ধরনের সম্পর্কের ভিত্তিতে গড়ে ওঠা ব্যক্তিগত বা সামাজিক পরিচিতি, এই ধরনের আচরণ এবং সমজাতীয় ব্যক্তিদের নিয়ে গঠিত কোনো সম্প্রদায়কেও এই শব্দটি দ্বারা নির্দেশ করা হয়।"  পৃথিবী জুড়ে সমকামীদের অধিকার আদায়ের জন্য অনেকেই নানাবিধ আন্দোলন করে যাচ্ছেন। তারই পথপরিক্রমায় ২০ ০০ সালে এলজিবিটি মানুষদের অধিকার আদায়ের আন্দোলনের গুরুত্বপূর্ণ ঘটনা সমুহের তালিকা নিচে উদ্ধৃত হলো।  ঘটনাক্রম  জানুয়ারী  ১২ –  যুক্তরাজ্যের সশস্ত্র বাহিনীতে গে এবং লেসবিয়ান মানুষের কাজের উপর যে নিষেধাজ্ঞা ছিল তা বাতিল করা হয়।  মার্চ  ১৫ – মিসিপিপিতে সমানুতা নামক একটি সংগঠন গঠিত হয়। এই সংগঠন গঠনের মুল উদ্দেশ্য ছিল ঘৃণাবশত হত্যার প্রতিক্রিয়া এবং যুক্তরাষ্ট্রের রাজ্যগুলোতে সমলিঙ্গ দম্পতির সন্তান দত্তক নেওয়াতে নিষেধাজ্ঞা চেষ্টার প্রতিক্রিয়ায়।  এপ্রিল  ২৮-৩০ – যুক্তরাষ্ট্র জুড়ে সহস্রাব্দ লংমার্চ নামে পদযাত্রা অনুষ্ঠিত হয়।  জুলাই  ১ - যুক্তরাষ্ট্রের রাজ্য ভার্মোন্টে, সিভিল ইউনিয়নের মত আইন পাশের মাধ্যমে সমলিঙ্গে বিবাহ রেজিস্ট্রেশনের বৈধতা পায়।  নভেম্বর  মন্টানা সরকার মার্ক রাইকোট প্রাদেশিক আইন জারীর মাধ্যমে জনসম্মুখে যৌন অভিমুখিতার জন্য লিঙ্গ বৈষম্য করার বিরুদ্ধে নিষেধাজ্ঞা জারী করা হয়।http://www.nationalreview.com/comment/comment-connor052203.asp (Warning: this article is heavily biased.)  কানেটিকাট কমিশন লিঙ্গ পরিচয় বৈষম্য করার বিরুদ্ধে রুল জারী করে।  ডিসেম্বর  ১৫– দেলাওয়ার সরকার থমাস কার্পার পাবলিক সেক্টরে যৌন অভিমুখিতার জন্য বৈষম্য করার বিরুদ্ধে কার্যনির্বাহী আইন জারী করেন।http://www.dupontbglad.com/Library/Newsletters/n0601.pdf  (Adobe Acrobat format)  আরও দেখুন  Timeline of LGBT history – timeline of events from 12,000 BCE to present LGBT rights by country or territory – current legal status around the world LGBT social movements  তথ্যসূত্র  বিষয়শ্রেণী:বছর অনুযায়ী এলজিবিটিকিউ অধিকার
সেনওয়েস পার্ক ক্রিকেট স্টেডিয়াম দক্ষিণ আফ্রিকার পচেফস্ট্রুমের একটি আন্তর্জাতিক ক্রিকেট স্টেডিয়াম। এটি এখনও পর্যন্ত ২টি টেস্ট ম্যাচ আয়োজন করেছে। ক্রিকেট ছাড়া এটি অস্ট্রেলীয় রুলস ফুটবল আয়োজন করে। এই মাঠ দক্ষিণ আফ্রিকা জাতীয় অস্ট্রেলীয় রুলস ফুটবল দল-এর ঘরের মাঠ। এই মাঠে আয়োজিত প্রথম টি২০আইটি ছিল দক্ষিণ আফ্রিকার ১০০তম টি২০ আন্তর্জাতিক ম্যাচ।  এই মাঠে ২০২০ অনূর্ধ্ব-১৯ ক্রিকেট বিশ্বকাপ প্রতিযোগিতার ফাইনাল ম্যাচ অনুষ্ঠিত হয়েছিল, যাতে বাংলাদেশ ভারতকে ৩ উইকেটে হারিয়ে প্রথমবারের জন্য অনূর্ধ্ব-১৯ ক্রিকেট বিশ্বকাপ চ্যাম্পিয়ন হয়।  আরও দেখুন টেস্ট ক্রিকেট মাঠের তালিকা তথ্যসূত্র  বহিঃসংযোগ ক্রিকইনফো   বিষয়শ্রেণী:হাইভেল্ড লায়ন্স বিষয়শ্রেণী:দক্ষিণ আফ্রিকায় টেস্ট ক্রিকেট মাঠ বিষয়শ্রেণী:দক্ষিণ আফ্রিকার ক্রিকেট মাঠ বিষয়শ্রেণী:টেস্ট ক্রিকেট মাঠ বিষয়শ্রেণী:পচেফস্ট্রুম বিষয়শ্রেণী:২০০৩ ক্রিকেট বিশ্বকাপের স্টেডিয়াম
থাম্ব|২০০০ সাল থেকে ২০২০ সাল পর্যন্ত মার্কিন সামোয়ায় মুসলিম ভ্রমণকারীদের হার।  মার্কিন সামোয়ায় ইসলামের উপস্থিতি নগণ্য, তবে মুসলিম ভ্রমণকারীদের সম্পর্কে এই অঞ্চলটির নীতি ২০০০ এর দশকের গোড়ার দিকে আন্তর্জাতিক মনোযোগ আকর্ষণ করেছিল। ২০০২ সালে মার্কিন সামোয়া এর অ্যাটর্নি জেনারেলের অনুমতি ছাড়াই মুসলমানদের এই অঞ্চলে প্রবেশের উপর নিষেধাজ্ঞা জারি করে। মুসলিম জনসংখ্যাসম্পন্ন ২৫ টি দেশ থেকে আগতদের ক্ষেত্রে এই বিধিনিষেধগুলি প্রযোজ্য, তালিকায় নিকটবর্তী ফিজিও অন্তর্ভুক্ত ছিলো, যেখানে ৭% মুসলিম সংখ্যালঘু রয়েছে। ২০০৩ সালে ফিজি সরকারের অনুরোধে ফিজিকে তালিকা থেকে সরানো হয়।  তথ্যসূত্র  বিষয়শ্রেণী:ওশেনিয়ায় ইসলাম বিষয়শ্রেণী:দেশ অনুযায়ী ইসলাম
হিলি দ্বারা বোঝানো হতে পারে:   টিকোলোশে, টোকোলোশে বা হিলি - জুলু পুরাণে একটি বামনের মতো জল স্প্রাইট (প্রাণী) বা জম্বি  হিলি, দক্ষিণ দিনাজপুর - ভারতের পশ্চিমবঙ্গে একটি সীমান্ত চেকপোস্ট  হিলি সমষ্টি উন্নয়ন ব্লক - ভারতের পশ্চিমবঙ্গের দক্ষিণ দিনাজপুর জেলার একটি প্রশাসনিক এলাকা  হিলি রেলওয়ে স্টেশন - বাংলাদেশের দিনাজপুর জেলাতে  হিলিস (বা ইলিস) - আজারবাইজানের খোজালি রায়নের একটি গ্রাম  হিলি, আল আইন - সংযুক্ত আরব আমিরাতের আবুধাবির আমিরাত আল আইন শহরের একটি জেলা  হিলি স্থল বন্দর, বাংলাদেশ  হিলি স্থল বন্দর, ভারত
thumb|স্ন্যাপচ্যাট স্পেকট্যাকলস ভেন্ডিং মেশিন, অস্টিন, টেক্সাস  স্ন্যাপচ্যাট হল একটি ছবির মাধ্যমে বার্তা আদান প্রদান এবং মাল্টিমিডিয়া ভিত্তিক মোবাইল অ্যাপলিকেশন, যেটির প্রতিষ্ঠাতারা হলেন ইভান স্পিজেল, ববি মার্ফি, এবং র‍্যাগি ব্রাউন, তারা মূলত মার্কিন যুক্তরাষ্ট্রের ক্যালিফোর্নিয়া রাজ্যে অবস্থিত স্টানফোর্ড বিশ্ববিদ্যালয়-এর প্রাক্তন ছাত্র, এবং এটি স্ন্যাপ ইনকর্পোরেশন দ্বারা উন্নীত, যেটির পুরো নাম স্ন্যাপচ্যাট ইনকর্পোরেশন।  স্ন্যাপচ্যাটের কয়েকটি প্রধান বিষয় সমূহের মধ্যে একটি হল, ছবি এবং বার্তা সমূহ প্রবেশযোগ্য হওয়ার আগ পযন্ত খুব কম সময়ের জন্য আয়ত্তাধীন থাকে। বর্তমানে মূলত অ্যাপটি এক ব্যক্তি থেকে আরেক ব্যক্তির মধ্যে ছবি আদান প্রদান থেকে বাহির হয়ে, দিনে ২৪ ঘণ্টার ঘটা সমন্তিত কালানুক্রমিক কনটেন্ট সমূহের সমাহার "স্টোরিস" নামক নতুন বৈশিষ্ট্যযুক্ত করেছে, এছাড়াও "ডিসকভার" নামক একটি বৈশিষ্ট্য যুক্ত করেছে যাতে, বিভিন্ন পন্যের ব্রান্ড সমূহ  বিজ্ঞাপন-সমর্থিত সংক্ষিপ্ত আকারের বিনোদনও প্রদর্শন করে থাকে। স্ন্যাপচ্যাট সামাজিক গণমাধ্যমের জন্য একটি নতুন মোবাইল-একক দিকে প্রতিনিধিত্ব করার জন্য উল্লেখযোগ্য হয়ে ওঠেছে এবং এবং ভার্চুয়াল স্টিকার এবং উদ্দীপ্ত বাস্তবিক বস্তুর সাথে মিথস্ক্রিয় ব্যবহারকারীদের উল্লেখযোগ্য গুরুত্ব প্রদান করছে। ২০১৭ সালের মে মাসের হিসাব অনুযায়ী, স্ন্যাপচ্যাটের প্রতিদিনের সক্রিয় ব্যবহারকারীর সংখ্যা ১৬৬ মিলিয়ন।   আরও দেখুন   ইনস্ট্যান্ট মেসেজিং ক্লায়েন্টদের তুলনা  ইফেমেরার - কোন বহিরাগত লিখিত বা মুদ্রিত বিষয় রাখা বা সংরক্ষণ করা নয়  ১০০ মিলিয়ন সক্রিয় ব্যবহারকারীদের সাথে ভার্চুয়াল সম্প্রদায়গুলির তালিকা  সোশ্যাল মিডিয়ার সময়রেখা  সোবরা, আরেকটি মোবাইল অ্যাপ্লিকেশন যা নির্দিষ্ট নির্দিষ্ট সময়ের পরে বিষয়বস্তু মুছে ফেলে   তথ্যসূত্র    আরও পড়ুন     বহিঃসংযোগ     বিষয়শ্রেণী:স্ন্যাপচ্যাট ইনকর্পোরেশন বিষয়শ্রেণী:২০১১ সালে ক্যালিফোর্নিয়ায় প্রতিষ্ঠিত বিষয়শ্রেণী:এন্ড্রোয়েড (অপারেটিং সিস্টেম) সফটওয়্যার বিষয়শ্রেণী:২০১১-এ প্রতিষ্ঠিত ইন্টারনেট সম্পত্তি বিষয়শ্রেণী:ইনস্টান্ট ম্যাসেজিং বিষয়শ্রেণী:আইওএস সফটওয়্যার বিষয়শ্রেণী:ছবি আদান-প্রদানকারী বিষয়শ্রেণী:মালিকানাভিত্তিক ক্রস-প্ল্যাটফর্ম সফটওয়্যার বিষয়শ্রেণী:ক্যালিফোর্নিয়া ভিত্তিক বেসরকারিভাবে প্রতিষ্ঠিত কোম্পানি বিষয়শ্রেণী:সামাজিক গণমাধ্যম বিষয়শ্রেণী:সামাজিক গণমাধ্যম সেবা বিষয়শ্রেণী:বৃহত্তর লস অ্যাঞ্জেলেস এলাকা ভিত্তিক প্রযুক্তিনির্ভর প্রতিষ্ঠান বিষয়শ্রেণী:চাহিদা ভিডিও সেবা বিষয়শ্রেণী:২০১১-এ ক্যালিফোর্নিয়ায় প্রতিষ্ঠিত বিষয়শ্রেণী:অ্যান্ড্রয়েড (অপারেটিং সিস্টেম) সফটওয়্যার বিষয়শ্রেণী:তাৎক্ষণিক বার্তা আদান-প্রদান বিষয়শ্রেণী:ফটো শেয়ারিং ওয়েবসাইট বিষয়শ্রেণী:উলম্ব ভিডিও
এমিলের গোয়েন্দা দল (Emil and the Detectives) জার্মান লেখক এরিখ কেস্টনার রচিত বার্লিনের পটভূমিতে রচিত কিশোর উপন্যাস। বইটি ১৯২৯ সালে প্রকাশিত হয়। বইটির নাম জার্মান ভাষায় এমিল উন্ড ডি ডেটেক্টিভে (Emil und die Detektive)। বাংলাদেশে এই বই অবলম্বনে এমিলের গোয়েন্দা বাহিনী নামে শিশুতোষ চলচ্চিত্র নির্মিত হয়।   তথ্যসূত্র   বিষয়শ্রেণী:কিশোর উপন্যাস বিষয়শ্রেণী:১৯২৯-এর জার্মান উপন্যাস
থাম্ব|150px|১৯৮৬ থেকে ২০১১ পর্যন্ত এনবিসির লোগো এনবিসি (পূর্বের নাম ন্যাশনাল ব্রডকাস্টিং কোম্পানি) একটি মার্কিন টেলিভিশন সংস্থা। এর প্রধান কার্যালয় নিউ ইয়র্ক শহরের রকেফেলার সেন্টারে অবস্থিত। এটি যুক্তরাষ্ট্রের প্রাচীনতম টেলিভিশন নেটওয়ার্ক। ময়ূর পুচ্ছের মতো বর্ণীল প্রতীকের কারণে এনবিসিকে অনেক সময় পিকক নেটওয়ার্ক বা ময়ূর নেটওয়ার্কও বলা হয়ে থাকে।  এই নেটওয়ার্কটি বর্তমানে এনবিসি ইউনিভার্সাল নামক সংস্থার অংশ, এবং সারা মার্কিন যুক্তরাষ্ট্রের ২০০ এর ও বেশি টিভি স্টেশনে অনুষ্ঠান সরবরাহ করে থাকে। এনবিসি ইউনিভার্সাল নিজে জেনারেল ইলেক্ট্রিক এর অঙ্গপ্রতিষ্ঠান।  এনবিসি প্রতিষ্ঠিত হয় ১৯২৬ সালে, আরসিএ এর অধীনে। ১৯৮৬ সালে ৬.৪ বিলিয়ন মার্কিন ডলারে আরসিএ কে জেনারেল ইলেক্ট্রিক কিনে নেয়ার মাধ্যমে এনবিসির মালিকানা লাভ করে।   ইতিহাস  মার্কিন যুক্তরাষ্ট্রের প্রথম এবং প্রাচীনতম প্রধান সম্প্রচার নেটওয়ার্ক হলো এনবিসি। নেটওয়ার্কটি ১৯২৬ সালে রেডিও কর্পোরেশন অফ আমেরিকা (আরসিএ) দ্বারা প্রতিষ্ঠিত হয়েছিল, তারপরে জেনারেল ইলেকট্রিক (জিই), ওয়েস্টিংহাউস, এটিএন্ডটি কর্পোরেশন এবং ইউনাইটেড ফ্রুট কোম্পানি এ কোম্পানিটির মালিকানা বিভিন্ন সময়ে কিনে নেয়। ১৯৩২ সালে জেনারেল ইলেকট্রিক, অ্যান্টিট্রাস্ট চার্জের কারণে এনবিসি বিক্রি করতে বাধ্য হয়েছিল হয়েছিল। ১৯৮৬ সালে, জিই পূণরায় ৬.৪ বিলিয়ন ডলারের বিনিময়ে এনবিসি কিনে নেয়।  এনবিসি হল আমেরিকার ইতিহাসের সবচেয়ে দীর্ঘমেয়াদী টেলিভিশন আয়োজনগুলোর সম্প্রচারকারী, যার মধ্যে রয়েছে সংবাদ অনুষ্ঠান মিট দ্য প্রেস (১৯৪৭ সাল থেকে); ট্যুডে (১৯৫২ সাল থেকে); দ্য টুনাইট শো (১৯৫৪ সাল থেকে) এবং স্যাটারডে নাইট লাইভ (১৯৭৫ সাল থেকে)।   তথ্যসূত্র   বিষয়শ্রেণী:মার্কিন যুক্তরাষ্ট্রে টেলিভিশন বিষয়শ্রেণী:মার্কিন যুক্তরাষ্ট্রের টেলিভিশন নেটওয়ার্ক বিষয়শ্রেণী:টেলিভিশন স্টেশন
থাম্ব|ধাতব সংগীতের বিভিন্ন ঘরানা ঘরানা বলতে সঙ্গীত, নৃত্য বা বাদ্য পরিবেশনা ও অন্যান্য শিল্পকলার ক্ষেত্রে এক-একটি বৈশিষ্ট্যময় রীতি বা শৈলীকে বোঝায়, যা এক বা একাধিক শিল্পীর শিল্পরীতির পরিচায়ক ও প্রচলিত অন্যান্য রীতি বা শৈলী থেকে পৃথক বৈশিষ্ট্যমন্ডিত।  'ঘরানা' শব্দটির উৎপত্তি "ঘর" থেকে। আদি যুগে গুরু-শিষ্য পরম্পরায় গুরুর গৃহে শিষ্যরা শিল্পরীতি শিখতেন ও তারাও গুরুর পরিবারের অংশ হয়ে যেতেন। গুরুর ঘরের শিল্পশৈলীর বিভিন্ন রীতিনীতি তারা সযত্নে আঁকড়ে ধরে রাখতেন ও মন্ত্রগুপ্তির শপথ ছাড়া কাউকে শেখাতেন না। গুরুকুলের এইসব রীতিনীতি স্বকীয় শিল্পক্ষেত্রে তাদের সগর্ব পরিচায়ক ছিল, যাকে আজকের যুগের "কপিরাইটেড স্টাইল" বা 'ব্রান্ড আইডেন্টিটি অব পারফর্মিং আর্ট' বলে বর্ণনা দেওয়া যেতে পারে।   তথ্যসূত্র   বিষয়শ্রেণী:সঙ্গীত বিষয়শ্রেণী:নৃত্য বিষয়শ্রেণী:কত্থক বিষয়শ্রেণী:ঘরানা
thumb|মসজিদটির অন্যতম প্রধান প্রবেশদ্বার বড় মসজিদ () বা আল খরজিন মসজিদ () মরক্কোর রাবাতের ঐতিহাসিক আন্দালুসীয় মদিনার (বর্তমানে দ্বিতীয় হাসান অ্যাভিনিউ-এর পাশে) বৃহত্তম জামে মসজিদ। এটি সিব্বাত বাজার ও রু বাব চিল্লাহ এর সড়ক দুটির সংযোগস্থলে অবস্থিত।   ইতিহাস  মসজিদটি মূলত ত্রয়োদশ শতাব্দীর শেষ দিকে বা চতুর্দশ শতাব্দীর শুরুর দিকে মেরিনিড যুগে নির্মিত হয়, তবে বহুবার এর পুনর্গঠন ও পুনঃসংস্কার কাজ করা হয়েছে। ১৮৮২ সালে এর ব্যাপক পুনরুদ্ধার কাজ করা হয়। বর্তমান মিনারটি ১৯৩৯ সালে নির্মাণ করা হয়।   স্থাপত্য  মসজিদটি প্রায় ১৮০০ বর্গমিটার এলাকা জুড়ে বিস্তৃত। এর মিনারটির উচ্চতা ৩৩.১৫ মিটার। মসজিদে ছয়টি প্রবেশদ্বার রয়েছে এবং এটি মরক্কান মসজিদের একটি ঐতিহ্যবাহী বিন্যাস অনুসরণ করে (একটি প্রাঙ্গণ বা শান ও একটি অভ্যন্তরীণ প্রার্থনা কক্ষ)।   আরও দেখুন   মসজিদের তালিকা  মরক্কোর মসজিদের তালিকা  আফ্রিকার মসজিদের তালিকা  আল ফাস মসজিদ  ঔজদার বড় মসজিদ  আল-কারাওইন বিশ্ববিদ্যালয়  মেকনেস গ্র্যান্ড মসজিদ  আল-বাঈদা মসজিদ   তথ্যসূত্র   বিষয়শ্রেণী:মরক্কোর মসজিদ বিষয়শ্রেণী:উইকিউপাত্তে স্থানাঙ্ক আছে
বাংলাদেশে রক্ষণশীলতাবাদ বলতে বাংলাদেশে রক্ষণশীলতাবাদের স্থানীয় রূপকে বোঝায়। বাংলাদেশে, রক্ষণশীলতাবাদ রাজনীতিতে প্রথাগত, সামাজিক ও ধর্মীয় পরিচয়ের সাথে ঘনিষ্ঠভাবে জড়িত। রক্ষণশীল রাজনৈতিক দলগুলোর লক্ষ্য প্রথাগত বাংলাদেশী সংস্কৃতি, জাতীয় পরিচয়, বহুসংস্কৃতি ও সামাজিক মূল্যবোধকে আকড়ে ধরে একটি জাতিরাষ্ট্র প্রতিষ্ঠা করা এবং ধর্মীয় মূল্যবোধ, বাংলাদেশী জাতীয়তাবাদ ও অর্থনৈতিক উদারনীতিবাদকে সমর্থন করা। রক্ষণশীলতাবাদ হলো বাংলাদেশ জাতীয়তাবাদী দল, জাতীয় পার্টি, জামায়াতে ইসলামী বাংলাদেশ এবং হেফাজতে ইসলাম বাংলাদেশসহ বাংলাদেশের কিছু নেতৃস্থানীয় দলের রাজনৈতিক লক্ষ্যমাত্রা।  ডানপন্থী রক্ষণশীল রাজনীতি মূলত ১৯৭০-এর দশকের মাঝামাঝি থেকে শুরু হয়েছিল এবং ১৯৯০-এর দশকের মাঝামাঝি পর্যন্ত প্রভাবশালী ছিল। ১৯৭১ সালে স্বাধীনতার পর, বামপন্থী দলগুলো দেশের অভ্যন্তরীণ অস্থিরতা রোধ করতে এবং অর্থনৈতিক প্রবৃদ্ধি আনতে ব্যর্থ হয়, যা রাজনীতিতে রক্ষণশীলদের উত্থানের দিকে পরিচালিত করে; এটি মূলত ১৯৭৫ সালের সেনা অভ্যুত্থানসমূহের ফলে এবং বামপন্থী থেকে ডানপন্থী রাজনীতির দিকে রাজনৈতিক স্থানান্তরের ফলে হয়েছিল। ডানপন্থী রক্ষণশীলরা বাংলাদেশের ধর্ম ও ভূখণ্ডের ভিত্তিতে একটি জাতীয়তাবাদ গড়ে তোলেন এবং দেশে অর্থনৈতিক উদারীকরণের প্রচার করে। জুন ১৯৯৬ সালের বাংলাদেশের সাধারণ নির্বাচনের পর, আওয়ামী লীগের নেতৃত্বে কেন্দ্রপন্থী উদারপন্থীরা ক্ষমতায় আসে। ২০০১ থেকে ২০০৬ সালে বিএনপির নেতৃত্বে ডানপন্থী রক্ষণশীলরা আবার ক্ষমতায় আসে, কিন্তু অবশেষে ২০০৮ সালের সাধারণ নির্বাচনে পরাজিত হয়।  প্রথমদিকের রক্ষণশীলরা জাতীয়, সামাজিক ও ধর্মীয় রক্ষণশীলতাবাদকে প্রচার করেছিলেন এবং বাংলাদেশী জাতীয়তাবাদকে এর মূল আদর্শ বলে দাবি করেছিল। বাংলাদেশী জাতীয়তাবাদ "প্রথাগত বাঙালি রীতিনীতি ও মধ্যপন্থী ইসলামের মিশ্রণকে প্রতিনিধিত্ব করে"। যদিও "বাংলাদেশের মানুষের জাতীয় পরিচয়ের মূলে ছিল ভাষা ও সংস্কৃতি, তবুও অধিকাংশ মানুষই নিজেদের ধর্মীয় পরিচয়ে পরিচিতি দিতে চাইতো।" তাই ক্ষমতা গ্রহণের পর, বিএনপির প্রতিষ্ঠাতা চেয়ারম্যান জিয়াউর রহমান একটি রাষ্ট্রীয় পৃষ্ঠপোষকতায় ইসলামীকরণ চালু করেন যা সমাজ ও সংস্কৃতিতে উল্লেখযোগ্যভাবে প্রভাব ফেলেছিল। কিন্তু ১৯৮০-এর দশকের মাঝামাঝি সময়ে, দেশের সামগ্রিক পরিস্থিতি বিবেচনায় রক্ষণশীলরা কিছু প্রগতিশীল মূল্যবোধ গ্রহণ করে যা প্রগতিশীল রক্ষণশীলতাবাদ নামে পরিচিত। যাইহোক, উগ্র রক্ষণশীলরা পাশ্চাত্য সংস্কৃতির বিরোধিতা করে, একে "পরকীয় সংস্কৃতি" বলে অভিহিত করে এবং একটি ধর্ম-ভিত্তিক রাষ্ট্র প্রতিষ্ঠা করতে চায়। অর্থনৈতিকভাবে, বেশিরভাগ রক্ষণশীলরা সামাজিক ন্যায়বিচারকে সমর্থন করে এবং সীমিত হস্তক্ষেপবাদের সাথে বাজার অর্থনীতিকে উন্নীত করে, কেউ কেউ কল্যাণ পুঁজিবাদকে সমর্থন করে।  পশ্চিমা বিশ্বের তুলনায় বাংলাদেশের সমাজ সামাজিকভাবে অত্যন্ত রক্ষণশীল। বিডিনিউজ টোয়েন্টিফোর ডটকমের মতে, অধিকাংশ বাংলাদেশি সমকামিতা, সমলৈঙ্গিক বিবাহ, জুয়া, মদ্যপান ও পশু কল্যাণের বিরোধিতা করে। সাম্প্রতিক বছরগুলোতে, "ইসলামের একটি বিশুদ্ধতাবাদী, আচারিক সংস্করণ" দেশে প্রধান্য অর্জন করেছে, যা রক্ষণশীলতার প্রতি জনগণের সমর্থনকে অভিভূত করে।  আরও দেখুন  বাংলাদেশে উদারনীতিবাদ  তথ্যসূত্র  বিষয়শ্রেণী:রক্ষণশীলতা বিষয়শ্রেণী:বাংলাদেশে রাজনৈতিক আন্দোলন
সুবর্ণা কাচকি বা সুবর্ণা-খারিকা (বৈজ্ঞানিক নাম: Corica soborna), (ইংরেজিঃ Ganges river sprat) Clupeidae পরিবারের কাচকি গণের একটি স্বাদুপানির মাছ।  বর্ণনা দেহ স্পষ্টভাবেই লম্বা। পৃষ্ঠদেশ অপেক্ষা উদরীয় পার্শ্বদেশ অধিক উত্তল।  বিস্তৃতি thumb|250px|বাম|সুবর্ণা কাচকি, পশ্চিমবঙ্গ, ভারত উষ্ণ জলের সামুদ্রিক, উপকূলীয়, ভারত (পশ্চিমবঙ্গ, উড়িষ্যা), বাংলাদেশ এ প্রায় সব নদীতেই এ মাছ লক্ষ করার যায়। নদী ছাড়াও পুকুর, জলা এবং ছোট ঝর্ণায়  এদের দেখা মেলে। নাটোরের চলন বিল ও হালতি বিলে এদের উপস্থিতি রয়েছেhttp://bn.bdfish.org/2014/06/corica-soborna-ganges-river-sprat-কাচকি/ এবং নেপাল, মিয়ানমার, চীন, ইন্দোনেশিয়া, থাইল্যান্ডের ব্যাংপেকং নদী পর্যন্ত বিস্তৃত অঞ্চল এই মাছের।   চাষ পদ্ধতি  এই মাছ পুকুরে পাওয়া গেলেও বাণিজ্যিক ভাবে এর চাষ করা হয় না। এই মাছ সাধারণভাবে প্রায় ৪ সেমি পর্যন্ত লম্বা হয়। এদের উচ্চ স্থিতিস্থাপকতা গুণ থাকে এবং সংখ্যায় দ্বিগুণ হতে ১৫ মাসের ও কম সময় লাগে।   অর্থনৈতিক গুরুত্ব সুবর্ণা কাচকি বাংলাদেশের নদীতে প্রচুর পরিমাণে পাওয়া যায়। এই ছোট মাছটিতে প্রােটিন ও খনিজ লবণ আছে এবং সম্পূর্ণ মাছটি খাদ্য হিসাবে গ্রহণ করায় শরীর অধিক পরিমাণ পুষ্টি গ্রহণ করে। কাপ্তাই হ্রদের বাজারজাতকৃত মাছের ২০ ভাগেরও বেশি এই মাছ।  স্বাভাব ও আবাসস্থল এই মাছ নদী ও হৃদে পানির উপরিভাগে ঝাঁক বেঁধে চলে। প্রাথমিকভাবে জুয়পাঙ্কটন এছাড়া কিছু অমেরুদন্ডী প্রাণী এরা খাদ্য হিসেবে গ্রহণ করে। এরা সাধারণত নদী ও হ্রদে বাস করে। নদীর মোহনাতে ও এদের পাওয়া যায়। বাংলাদেশে কাপ্তাই হ্রদে এই মাছ সর্বাধিক পরিমাণে পাওয়া যায়।  বাস্তুতান্ত্রিক ভূমিকা সুবর্ণা কাচকি মাছ নিজেরাই বংশবৃদ্ধি করে সংখ্যায় বাড়তে থাকে। মানুষের অতিরিক্ত আহরণ ব্যতীত প্রাকৃতিক পরিবেশে এদের সংখ্যা মোটামুটি ভারসাম্য অবস্থায় থাকে।  বাংলাদেশে বর্তমান অবস্থা এবং সংরক্ষণ আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি এখনও হুমকির সম্মুখীন নয়।এই মাছ সাধারণভাবে প্রায় ৪ সেমি পর্যন্ত লম্বা হয়। এদের উচ্চ স্থিতিস্থাপকতা গুণ থাকে এবং সংখ্যায় দ্বিগুণ। হতে ১৫ মাসের ও কম সময় লাগে।   আরও দেখুন   বাংলাদেশের মাছের তালিকা  বাংলাদেশের স্বাদুপানির মাছের তালিকা  বাংলাদেশের সংরক্ষিত মাছের তালিকা  তথ্যসূত্র  বিষয়শ্রেণী:ভারতের মাছ বিষয়শ্রেণী:বাংলাদেশের মাছ বিষয়শ্রেণী:ইন্দোনেশিয়ার মাছ বিষয়শ্রেণী:থাইল্যান্ডের মাছ বিষয়শ্রেণী:স্বাদু পানির মাছ বিষয়শ্রেণী:চীনের মাছ বিষয়শ্রেণী:মিয়ানমারের মাছ বিষয়শ্রেণী:এশিয়ার মাছ বিষয়শ্রেণী:১৮২২-এ বর্ণিত মাছ বিষয়শ্রেণী:ফ্রান্সিস বুকানন-হ্যামিল্টন কর্তৃক নামকরণকৃত ট্যাক্সা
thumb|সুম-পা-লো-ত্সা-বা-দার-মা-য়োন-তান সুম-পা-লো-ত্সা-বা-দার-মা-য়োন-তান () দ্বাদশ শতাব্দীর একজন তিব্বতী অনুবাদক ছিলেন।  সংক্ষিপ্ত জীবনী সুম-পা-লো-ত্সা-বা-দার-মা-য়োন-তান ইয়ার্লুং নদীত দক্ষিণ তীরে অবস্থিত রোং নামক স্থানে জন্মগ্রহণ করেন। তিনি নেপাল যাত্রা করে জয়সেন নামক এক পন্ডিতের সাথে ডাকার্ণব তন্ত্র সরহ পার টীকাভাষ্যগুলি অনুবাদ করেন। তিনি সা-স্ক্যা ধর্মসম্প্রদায়ের পঞ্চম সা-স্ক্যা-খ্রি-'দ্জিন গ্রাগ্স-পা-র্গ্যাল-ম্ত্শানের শিক্ষক ছিলেন। র্গুদ-স্দে-কুন-ব্তুস () গ্রন্থানুসারে তিনি গ্রাগ্স-পা-র্গ্যাল-ম্ত্শানকে ডাকার্ণব তন্ত্র সম্বন্ধে শিক্ষাদান করেন।  আরো পড়ুন Davidson, Ronald. 2005. Tibetan Renaissance. New York: Columbia University Press, p. 345. Roerich, George, trans. 1996. The Blue Annals. 2nd ed. Delhi: Motilal Banarsidas, pp. 388–389.  তথ্যসূত্র  বিষয়শ্রেণী:তিব্বতী অনুবাদক